stanford-oval/wikipedia huggingface dataset:
תפילה לשלום המדינה
הערות שוליים

↑  תפילה לשלום מדינת ישראל, הצופה, 20 בספטמבר 1948
↑  תפלה לשלום ישראל, הארץ, 21 בספטמבר 1948
1 2  יואל רפל, תפילה מיוחסת בת שישים, מקור ראשון 19.9.2008.
1 2  יואל רפל, זהותו של מחבר התפילה לשלום המדינה, מאמר נספח למחזור ליום העצמאות בהוצאת קורן ירושלים.
↑  יואל רפל, גלגוליה של התפילה לשלום המדינה: תפילה אחת נוסחים רבים, בבלוג "הספרנים" של הספרייה הלאומית, אפריל 2018
↑  מקור הטעות לדברי רפל, הוא דף עם נוסח התפילה בכתב ידו של עגנון. רפל מצא את הנוסח המקורי בכתב ידו של הרב הרצוג. עגנון עצמו מעולם לא טען כי הוא זה שכתב את התפילה, אך גם מעולם לא הכחיש זאת.
↑   AVINU SHEBASHAMAYIM by Sol Zim - singing SHMUEL BARZILAI (Chief Cantor Vienna), סרטון בערוץ "michael croitoru-weissman", באתר יוטיוב (אורך: 08:52)
| סדר תפילות יום הכיפורים על פי ההלכה הנוהגת כיום |
| --- | --- | --- |
| טרם החג | כפרות • תפילת מנחה • סעודה מפסקת |  |
| ערבית | לך אלי תשוקתי/תפילה זכה • כל נדרי • תפילת שבע עם וידוי • סליחות • וידוי |  |
| שחרית | תפילת שבע עם וידוי • וידוי • אבינו מלכנו • קריאת התורה והפטרה • תפילה לשלום המדינה או תפילה לשלום המלכות • ונתנה תוקף |  |
| מוסף | תפילת שבע עם וידוי • עלינו לשבח • סדר העבודה • ברכת כהנים • סליחות • וידוי |  |
| מנחה | אשרי יושבי ביתך • קריאת התורה • ספר יונה • תפילת שבע עם וידוי • סליחות |  |
| תפילת נעילה | אשרי יושבי ביתך • תפילת שבע עם וידוי • חזרת הש"ץ • וידוי וברכת כהנים • סליחות • תקיעת שופר • לשנה הבאה בירושלים • תפילת ערבית • ברכת הלבנה |  |
| שונות | יום הכיפורים בבית המקדש • שעיר לעזאזל • עבודת כהן גדול • חמשת העינויים • יהודים מתפללים בבית הכנסת ביום הכיפורים • פיוטי יום הכיפורים |  |
| --- | --- |
בקרת זהויות :  NLI: 987007574514205171 
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
טיוטה מודפסת של התפילה והמעטפה עליה נכתב "תפלת המדינה כפי שהעתיקה ותקנה מר עגנון - בכתב יד" (אוסף אוניברסיטת בר-אילן)
עפר שלח

| --- | --- |

עפר שלח, אוגוסט 2011
 לידה:  9 בפברואר 1960 (בן 65) קריית ביאליק, ישראל ישראל
 מדינה:  ישראל
 השכלה:  אוניברסיטת תל אביב  אוניברסיטת ניו יורק 
 תקופת הפעילות:  2012-1988, 2021
 עיסוק:  עיתונאי, פובליציסט, כתב ופרשן צבאי ברדיו, בטלוויזיה ובעיתונות
 מעסיק:  המכון למחקרי ביטחון לאומי, מעריב, ידיעות אחרונות, גלי צה"ל, ערוץ הספורט, בלייזר, ערוץ 10, ynet
 סוג כתב:  צבאי
 תחום סיקור:  צבא וביטחון
 קישורים חיצוניים
 פייסבוק:  OferYeshAtid, ShelahOfer
 טוויטר (X):  OferShelah
 ofershelah.co.il
 
עֹפֶר שֶׁלַח (נולד ב-9 בפברואר 1960) הוא עיתונאי, פובליציסט ופרשן ספורט ישראלי. בעבר כיהן כחבר הכנסת מטעם מפלגת יש עתיד, וכיו"ר מפלגת תנופה. כיהן גם כיושב ראש הוועדה לביקורת המדינה וכיו"ר ועדת הקורונה בכנסת העשרים ושלוש.
ביוגרפיה

עפר שלח נולד בקריית ביאליק לכלכלן, איש העסקים וההיסטוריון חזי שלח. למד בתיכון עירוני י"ד בתל אביב.
ביוגרפיה > קריירה צבאית (1977–1983)

בנובמבר 1977 התגייס לצה"ל, התנדב לצנחנים ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לצנחנים כמפקד מחלקה בגדוד 202, והשתתף במבצע סיגל. לאחר מכן שימש כמדריך בבה"ד 1 ובתפקידו האחרון שימש כסגן מפקד פלחה"ן צנחנים, בין היתר במבצע צלצל.
שלח השתתף במלחמת לבנון הראשונה כמפקד מחלקה במילואים, ובמהלך הקרבות לחם במארב נ"ט של חטיבת צנחני מילואים לשריון הסורי. לימים כתב על הקרב כי ”בדקות האחרונות שלפני הפסקת האש השמיד מארב קרקעי של החטיבה אחד עשר טנקי טי- 72; זה היה המפגש הראשון של טילים מתוצרת ארצות הברית עם הטנק החדיש ביותר שייצרה ברית המועצות באותה עת, כה חדיש עד שאיש לא היה בטוח שטילי ה'עורב' אכן יחדרו את שריונו”.
בשירות מילואים נוסף ב-1983 בלבנון, כאשר כבר היה בתפקיד מ"פ, נפצע קשה ממטען צד ואיבד את עינו. הוא שוחרר בדרגת סרן.
ביוגרפיה > עיתונאי, סופר ופרשן (1983–2012, 2021–הווה)

בשנת 1983 החל את לימודיו לתואר ראשון בכלכלה ובספרות אנגלית באוניברסיטת תל אביב, וסיימם בהצטיינות. בשנים 1986–1988 למד באוניברסיטת ניו יורק וסיים תואר שני בספרות אנגלית וכתיבה.
ב-1989 פרסם את הרומן "גוף שני", המתאר את חוויותיו ורשמיו כחייל בסדיר ובמילואים. שנה מאוחר יותר פרסם לקסיקון לקולנוע, בהוצאת הקיבוץ המאוחד.
החל את דרכו העיתונאית ב-1988 כפרילאנסר בתפקידי כתב וסגן עורך במדור הספורט של "מעריב". מ-1992 החל לפרסם טור במוסף השבת של העיתון. באותה שנה כתב את הספר "מסע בין כוכבים", המסכם את עונת ה-NBA של 1992. בשנת 2000 עבר לכתוב ב"ידיעות אחרונות". בשנת 2007 שב ל"מעריב", ובו הוא כתב טורים בעיקר בנושאי צבא וביטחון. הגיש את התוכנית "נכון לעכשיו" בגלי צה"ל.
במקביל החל להופיע כפרשן בערוץ הספורט, וסיקר בעיקר את ענפי הכדורסל והפוטבול, ושימש ככתב קבוע במגזין "בלייזר". כמו כן הגיש בערוץ הספורט את המגזין השבועי "חמישיות" יחד עם צביקה שרף ושימי ריגר.
במרץ 2006 מונה למגיש קבוע בתוכנית ליל השבת של ערוץ 10, "שישי", לצד רביב דרוקר. את התוכנית הגישו השניים עד תחילת אפריל 2009. באוגוסט 2011 הודיע שלח על פרישתו מצוות התוכנית "המקור" מסיבות אישיות. שלח יצר עבור ערוץ 10 את הסרט הדוקומנטרי "אחריי", שבו בחן את השינויים שחלו בחטיבת הצנחנים ובצה"ל בשנים שחלפו מאז שחרורו משירות סדיר ומילואים, זאת באמצעות פלוגת הטירונים במחזור הגיוס של אוגוסט 2011 בגדוד 202 של הצנחנים אל מול פלוגת מחזור נובמבר 1977 בגדוד, שבה שירת.
ב-2003 פרסם את הספר "המגש והכסף", הדן ביחסו של צה"ל לחברה הישראלית ועל הצורך בהפיכתו לצבא מקצועי. ב-2005 פרסם יחד עם רביב דרוקר את הספר "בומרנג: כישלון המנהיגות באינתיפאדה השנייה". הספר זכה בפרס צ'צ'יק מטעם המכון למחקרי ביטחון לאומי. באפריל 2007 התפרסם הספר שכתב עם העיתונאי יואב לימור - "שבויים בלבנון", המתחקה אחר השתלשלות האירועים סביב מלחמת לבנון השנייה. בעבר הגיש את תוכנית "8 היסטוריה" בכבלים, בערוץ המדע. בשנת 2009, לאחר מבצע עופרת יצוקה, פרסם שלח בתוכנית "שישי" בערוץ 10 עדויות לוחמים אנונימיות המספרים על פשעי מלחמה שהיו שותפים להם בזמן המבצע. בעקבות התוכנית הפרקליטות הצבאית פתחה בחקירת העדויות.
בשנת 2012 יעץ ליאיר לפיד בנוגע למודל גיוס חדשני לצה"ל, דבר שלפיד כלל במצע הבחירות של מפלגתו, "יש עתיד".
שלח כתב עם אביו, חזי, את הספר "המדריך ליוליסס", המפרש את הרומן של ג'יימס ג'ויס. הספר יצא לאור ב-2012, לאחר מותו של האב.
באפריל 2021 לאחר פרישתו מהכנסת חזר לעסוק בעיתונות והחל לשדר את משחקי NBA בערוץ הספורט, ובהמשך לקח חלק בשידורי אולימפיאדת טוקיו 2020, גם כן בערוץ הספורט.
ב-14 ביולי 2021 החל להגיש את הפודקאסט "האמת היא".
ביוגרפיה > קריירה פוליטית (2013–2021)

לקראת הבחירות לכנסת התשע עשרה הצטרף למפלגת "יש עתיד". הוא שובץ במקום השישי ברשימת המפלגה ונבחר לכנסת.
לאחר הבחירות מונה ליו"ר סיעת "יש עתיד" בכנסת, והיה חבר בוועדת הכספים ובוועדת החוץ והביטחון.
במסגרת כהונתו יזם יחד עם דב חנין, אורלי לוי-אבקסיס וקבוצת חברי כנסת מצטרפים תיקון לחוק זכויות התלמיד האוסר על אפליה מטעמים של זהות מגדרית או נטייה מינית במערכת החינוך. עמד בראש השדולה הגאה לצד ניצן הורוביץ (מרצ) ובראש שדולת התרבות.
במהלך הכנסת התשע עשרה קידם שלח את "חוק הריכוזיות", אשר נועד לצמצם את יוקר המחיה, לעודד תחרותיות במשק ולסייע לעסקים קטנים ובינוניים. כמו כן היה נציג סיעת "יש עתיד" בוועדת שקד, שחוקקה את התיקון לחוק שירות ביטחון שעסק בגיוס בני ישיבות לצה"ל.
לקראת הבחירות לכנסת העשרים הוצב שלח במקום השישי ברשימת יש עתיד, ונכנס לכנסת. בכנסת העשרים היה חבר בוועדת החוץ והביטחון ושימש כיו"ר סיעת יש עתיד בכנסת. כיהן כיושב ראש שדולת העצמאיים ויושב ראש שדולת התרבות.
בנובמבר 2015 פרסם את ספרו "האומץ לנצח - מדיניות ביטחון לישראל", בו עסק ביסודות לתפיסת ביטחון עדכנית למדינת ישראל. הספר זיכה את שלח בפרס יצחק שדה לספרות צבאית ובפרס צ'צ'יק.
עם איחודה של מפלגת "יש עתיד" עם מפלגות "חוסן לישראל" ו-"תל"ם - תנועה לאומית ממלכתית", לקראת הבחירות לכנסת ה-21 הוצב שלח במקום השמיני של רשימת "כחול לבן", ונבחר לכהונה שלישית בכנסת כשהרשימה כולה קיבלה 35 מנדטים. ב-24 במרץ 2020, ובעקבות התפרצות נגיף הקורונה בישראל, נבחר לעמוד בראש הוועדה המיוחדת להתמודדות עם הנגיף. הוועדה תוכננה לטפל במשבר מהזווית הבריאותית, הכלכלית והממשלתית. בהמשך, מונה לעמוד בראש הוועדה לביקורת המדינה.
ב-2 בספטמבר 2020 קרא לקיים פריימריז לראשות יש עתיד והודיע על רצונו להתמודד בהם מול יו"ר המפלגה יאיר לפיד. ראש המפלגה, יאיר לפיד, סירב ואף דאג לסלקו מקבוצת הוואטסאפ המפלגתית.
ביוגרפיה > קריירה פוליטית (2013–2021) > מפלגת תנופה (2020–2021)

ב-24 בדצמבר 2020 הודיע שלח על עזיבת יש עתיד והקמת מפלגה בראשותו, והתפטר מהכנסת כשלושה ימים לאחר מכן. שם המפלגה "תנופה" הוכרז ב-2 בינואר 2021. שלח הצטרף למעשה אל רועי כהן, נשיא ארגון העצמאים להב שמשמש גם כיו"ר המפלגה הלא פעילה "מפלגת העצמאים והעסקים בישראל". ב-4 בפברואר 2021, מספר שעות לפני סגירת הרשימות לקראת הבחירות לכנסת העשרים וארבע, הודיע על פרישה מהבחירות.
ביוגרפיה > קריירה פוליטית (2013–2021) > הצעות חוק מרכזיות

בין הצעות החוק שהגיש: הצעת חוק משרת מילואים פעיל להסדרת מעמד משרתי המילואים, הצעת החוק הגדלת הסיוע למשרתי מילואים עצמאיים והצעה לתיקון חוק הפרשנות הקובעת כי בכל מקום בחוק שאוסר על אפליה, האיסור יחול גם נגד אפליה על רקע נטייה מינית או זהות מגדרית. בנוסף, יזם את הצעת חוק לשינוי אמות המידה לזכאות לנכי צה"ל בהתאם למסקנות ועדת גורן, והצעת חוק "החולה הנוטה למות" שמטרתה לאפשר מיתת חסד בישראל לחולים סופניים.
ביוגרפיה > מחקר

החל מיוני 2021 עוסק שלח במחקר אקדמי בעל השלכות אקטואליות, על רקע התמחותו בנושאי ביטחון, כחוקר בכיר במכון למחקרי ביטחון לאומי
.
ביוגרפיה > חיים אישיים

היה נשוי לד"ר מיכל שלח, שנפטרה בשנת 2009. הוא אב לשניים ומתגורר בגנתון. אחיו, אמיר שלח, היה משנה למנכ"ל מגדל.
כתחביב, שלח רץ למרחקים ארוכים. השתתף, בין השאר, במרתון שיקגו בשנת 2005. שיאו האישי, העומד על 2:52:16 שעות, נקבע במרתון רוטרדם באפריל 2008.
ספריו

"גוף שני", תל אביב: זמורה-ביתן ('עמודים לספרות עברית'), תש"ן 1989 (רומן)
"לקסיקון קולנוע", 2 כרכים, תל אביב: הקיבוץ המאוחד, תש"ן 1990
"מסע בין כוכבים", תל אביב: כנרת ('אן בי אי'), 1992
"המגש והכסף: מדוע דרושה מהפכה בצה"ל", אור יהודה: כנרת, זמורה-ביתן ('המצב הישראלי'), תשס"ג 2003
רביב דרוקר, עפר שלח, "בומרנג: כישלון המנהיגות באינתיפאדה השנייה", ירושלים: כתר, 2005
עפר שלח, יואב לימור, "שבויים בלבנון: האמת על מלחמת לבנון השנייה", תל אביב: משכל, 2007
חזי ועפר שלח, "המדריך ליוליסס", הוצאת מחברות לספרות, 2012
"האומץ לנצח - מדיניות ביטחון לישראל", תל אביב: ידיעות ספרים, 2015
מבחן קצר לאבחון מנטלי

המבחן הקצר לאבחון מנטלי (באנגלית: MMSE – Mini–mental state examination, נקרא בקיצור גם "מיני מנטל") הוא כלי אשר נמצא בשימוש רחב לצורך אבחון מצב קוגניטיבי, ובייחוד לצורך אבחון דמנציה. כמו כן, הוא משמש כדי להעריך את חומרת הפגיעה הקוגניטיבית, ומאפשר לעקוב אחר מהלך השינויים הקוגניטיביים אצל אדם לאורך זמן, ובכך הופך אותו לכלי יעיל לתיעוד תגובתו של אדם לטיפול.
המבחן, שאורך כ-10 דקות וציונו נע בטווח 0–30, בוחן יכולות כגון: התמצאות, קשב, זיכרון לטווח קצר ומיידי, שפה, ויכולת לעקוב אחר פקודות מילוליות וכתובות פשוטות.
המבחן הקצר לאבחון מנטלי פורסם לראשונה ב-1975, כנספח למאמר שנכתב על ידי מרשל פ' Folstein, סוזן Folstein, ופול ר' מקיו. הוא יצא לאור בכרך 12 של העיתון למחקר פסיכיאטרי ( "Journal of Psychiatric Research").
אין זה האמצעי היחיד להערכה קוגניטיבית וניתן להיעזר במבחנים נוספים כגון: מבחן ציור שעון, מבחן Mini-Cog, ומבחן MoCA.
מבנה המבחן

| המשימה | הוראות | ניקוד |
| --- | --- | --- |
| התמצאות בזמן | "אמור לי מה התאריך היום" | 5 |
| התמצאות במקום | "היכן אתה נמצא?" | 5 |
| רשימה של 3 חפצים | הבוחן נוקב באופן איטי וברור בשמותיהם של שלושה חפצים. על הנבחן לחזור עליהם. | 3 |
| תשומת לב ויכולת חישובית | הנבחן מתבקש לספור אחורנית מ-100 בקפיצות של 7, 5 פעמים. לחלופין, הנבחן מתבקש לאיית מילה מהסוף להתחלה. | 5 |
| זיכרון | הנבחן מתבקש לחזור שוב על אותם חפצים שהוזכרו מקודם. | 3 |
| שפה | הבוחן מצביע על שעונו והנבחן נדרש להגיד מהו החפץ. חוזרים על אותה שאלה גם עם עיפרון. | 2 |
| חזרה על משפט | הנבחן מתבקש לחזור על משפט שהבוחן אומר. | 1 |
| הוראות מילוליות | הבוחן נותן לנבחן דף ומבקש ממנו: "קח את הנייר ביד ימין, קפל אותו לחצי, והנח על הרצפה". | 3 |
| הוראות כתובות | הבוחן מראה לנבחן דף נייר שעליו רשום "עצום את עינייך". | 1 |
| כתיבה | הנבחן מתבקש לכתוב משפט. | 1 |
| ציור | הנבחן מתבקש להעתיק שתי צורות פשוטות אשר מתחברות אחת לשנייה. | 1 |
פענוח המבחן

ברוב המקרים, ציון של 24 ומעלה נחשב למצב נורמלי. מתחת למספר זה, הציון הכולל יכול להעיד על פגיעה קוגניטיבית חמורה (9 נקודות ומטה), בינונית (10–18 נקודות) או מתונה (19–24 נקודות).
מאחר שאופן ביצוע המבחן מושפע גם מקריטריונים של גיל ושל רמת השכלה, הציון שנחשב נורמלי שונה עבור קבוצות שונות:
עבור השכלה עד כיתה ד':
גילאים 18–69: 22-25
גילאים 70–79: 21-22
מעל גיל 79: 19-20
השכלה עד כיתה ח':
גילאים 18–69: 26-27
גילאים 70–79: 25
מעל גיל 79: 23-25
השכלה תיכונית:
גילאים 18–69: 28-29
גילאים 70–79: 27
מעל גיל 79: 25-26
השכלה אקדמאית:
גילאים 18–69: 29
גילאים 70–79: 28
מעל גיל 79: 27
יצחק סולובייצ'יק

ערך זה עוסק בראש כולל. אם התכוונתם לרבה של בריסק, ראו .
| --- | --- |
 לידה:  ספרינג ואלי
 מדינה:  ישראל 
 השכלה:  ישיבת רבינו חיים ברלין 
 אב:  יוסף דוב סולובייצ'יק 
 
הרב יצחק הלוי סולובייצ'יק הוא ראש כולל וראש ישיבת שערי שמחה בירושלים ומחבר ספרים תורניים.
ביוגרפיה

נולד בספרינג ואלי ליד מונסי שבמדינת ניו יורק, לרב יוסף דוב סולובייצ'יק, בנו של הרב שמחה סולובייצ'יק שהיה בנו הצעיר של הרב יוסף דוב סולובייצ'יק מחבר הספר "בית הלוי".
למד בישיבת רבינו חיים ברלין בברוקלין אצל הרב יצחק הוטנר. הוא רואה גם ברב אהרן קוטלר את אחד מרבותיו המובהקים למרות שלא למד בישיבתו.
למד אצל רבי חיים צימרמן, רבי יעקב ספסל והשתתף בעריכת ספרו דברי יעקב. לאחר שעלה לישראל למד כשנתיים בישיבת בריסק בירושלים, אצל קרובו הרב יוסף דוב סולובייצ'יק, והיה בן בית אצלו.
במהלך שנות התש"ל הקים ישיבה ברחוב פרי חדש שבשכונת זיכרון משה בירושלים לבני חו"ל. בשנים האחרונות משמשת הישיבה  ככולל אברכים. פתח סניף לכולל גם בבית שמש. בקורנה נפתחה ישיבה לבחורים ישראלים בגלאי הקיבוץ על ידי בנו הצעיר ר' דוד.
מאד מחשיב את תורת אח סביו ר' חיים סולוביציק ובנו הגרי"ז,
ספריו

רווחא שמעתא, שיעוריו על תלמוד בבלי ודברי אגדה
שיעורי נזיר, ירושלם: ישיבת שערי שמחה, תשע"ב
משפחתו

אחד מבניו הוא הרב אליהו סולובייצ'יק – חוקר ועורך ספרים.
חתנו הרב חיים לבל, ר"מ בישיבה קטנה.
בנו ר' דוד הוא ראש הקיבוץ בישיבת אביו שערי שמחה.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
הערות שוליים

↑  יצחק סולוביצ'יק, רווחא שמעתתא, ישראל
האקדמיה להכשרת מפקדים של המערך הטכני של חיל האוויר

| --- | --- |
סמל יחידת האקדמיה להכשרת מפקדים
סמל יחידת האקדמיה להכשרת מפקדים
 פרטים
 כינוי:  "האקדמיה" או "האקדמיה להכשרת מפקדים"
 מדינה:  ישראל ישראל
 שיוך:   צה"ל
 סוג:  יחידת אקדמיה
 בסיס האם:   בח"א 21
 פיקוד
 יחידת אם:   חיל האוויר הישראלי
האקדמיה להכשרת מפקדים של המערך הטכני של חיל האוויר הישראלי, היא יחידת אקדמיה הממוקמת בבח"א 21 בחיפה. האקדמיה היא יחידה בחיל האוויר אשר מכשירה את מפקדי המערך הטכני בכלל הדרגים – חובה, נגדים וקצינים.
גף אקדמיה הוקם בשנת 2018 לטובת פיתוח וטיפוח הפרט כמענה להצערת הקצונה, מודל הקבע החדש ולאתגרים בפיקוד ללא ניסיון. עד שנת 2022 האקדמיה היוותה גף תחת טייסת הדרכה, ובאותה השנה לאור ההתעצמות וקליטת משימות באיחוד גף אקדמיה וגף מרכז הכשרות, הוקמה מגמת ברק ("אלונים") כיחידה.
הכשרת קצונה > מסלול "אדרים"

אחראי על הכשרת קצינים במערך הטכני, הצוערים מעמיקים בתכנים מקצועיים בשילוב לימודי תואר ראשון במוסד אקדמי. מטרת המסלול היא הקניית ידע רחב. ההכשרה היא רב ממדית - מקצועית, פיקודית וערכית אשר מובילה את הבוגרים להיות קצינים שיתרמו באופן ייחודי לחיל האוויר ולביטחון מדינת ישראל. אורך המסלול הוא 24 חודשים בהם יעברו המועמדים קורס קצינים בשילוב לימודי תואר ראשון במוסד האקדמי שנבחר.
הכשרת קצונה > מגמת "אלונים"

אחראית על השלמת הקצונה במערך הטכני. במגמה שלוש השלמות הנותנות מענה לאוכלוסיות השונות (אקדמאים, טכנאים, צוערי יחידת אופק). נוסף, אחראית על הכחלת אקדמאים. מטרת המגמה היא הקניית כלים פיקודים ומקצועיים לצוערים תוך טיפוח דמות הקצין בחיל האוויר בראי המקצוע: נורמות, ערכים, פיקוד ומנהיגות. עד שנת 2022 נקראה "מגמת ברק" והייתה תחת ביסל"ק בבח"א 10.
הכשרת נגדים > תוכנית "שקד"

תוכנית לימודים עבור נגדים מבסיסי החיל, ללימודי טכנאי מכונות או חשמל בהתאם לזיקה למקצוע במוסד אקדמי. התוכנית בעלת מעטפת הכשרה ומימון מלא. מטרת התוכנית היא להקנות ידע נרחב לבוגרים כך שהכשרתם המקצועית והפיקודית תוביל את הבוגרים להיות נגדים מובילים ורחבי אופקים אשר ייתרמו לחיל האוויר ולביטחון מדינת ישראל מתוך מוטיבציה ורצון להמשיך שירות לטווח הארוך. אורך התוכנית היא כשנה וחודשיים.
הכשרת נגדים > שלב 12

קורס הכשרה מקצועית מגזרית (אלקטרוניקה, חשמל, מכונות, IT) לנגדים בראשוני במערך הטכני. מטרת הקורס היא לשפר את יכולת ביצוע התפקיד של הנגדים ואת הידע המקצועי שלהם. הקורס מועבר על ידי מוסד אזרחי.
הכשרת מדריכים ומפקדים בחובה

מטרתו של גף מרכז הכשרות לפיקוד והדרכה היא להכשיר מפקדים ומדריכים במערך הטכני של חיל האוויר. המרכז עוסק בתחומי הוראה, פיקוד, מנהיגות וערכים. בנוסף, המרכז הכשרות למפקדים מעביר השתלמויות בתוכני הוראה, פיקוד, מנהיגות, ניהול וחניכה.
הכשרת מדריכים ומפקדים בחובה > מסלול הכשרה לפיקוד ולהדרכת חיילים ושוחרים

המסלול מכשיר חיילים לפיקוד ולהדרכה בבתי הספר למקצועות הטכניים של חיל האוויר או כמדריכים בבתי הספר לשוחרים של חיל האוויר.
הכשרת מדריכים ומפקדים בחובה > מסלול חונכות

הכשרה לתפקיד החונכות בבח"א 21 ושלוחותיה. ייעודה של החונכות הוא מתן תגבור במקצועות הליבה לשוחרים שלומדים בבתי ספר של חיל האוויר הפונים לסיוע בלימוד פרטני, בקבוצות קטנות ובכיתות.
הכשרת מדריכים ומפקדים בחובה > הכשרה בנושא שיטות הדרכה

הכשרה בנושא הקניית ידע ומיומנויות להדרכה פרונטלית תוך יישום עקרונות הלמידה וההדרכה על פי כללי הדידקטיקה.
הכשרת מדריכים ומפקדים בחובה > מסלול שיטות הדרכה לכנפות

מסלול מורחב אשר מפתח ומלמד שיטות הדרכה לחיילים שמשרתים כמדריכים בבסיסי חיל האוויר.
הערות שוליים

↑  ליהי חנן, מיוחדת במינה: הכירו את ה"אקדמיה", באתר חיל האוויר, ‏24.02.2021
↑  מסלול אדרים - מסלול האקדמיה של המערך הטכנולוגי - מסלול ישיר לתואר ראשון וקצונה, באתר מתגייסים
↑  ליאור נוביק, ‏"מסלול אדרים": פיתוח המערך הטכני של חיל האוויר, באתר מעריב אונליין, 28 באוקטובר 2020
↑  סגן יוסי, סייעה בהכנת הכתבה: גל קמרס, הגיע הרגע: טור אישי מאת בוגר מסלול "אדרים", באתר חיל האוויר, ‏25.10.2021
↑  שקד באקדמיה – שיתוף פעולה בין חיל האויר ומכללת אורט קריית ביאליק
סימן כתף של צוער במסלול "אדרים"
מחלת קרויצפלד-יעקב

| --- | --- |

ביופסיה של שקדים המדגימה מחלת קרויצפלד-יעקב
 תחום:  נוירולוגיה 
 גורם:  פריון 
 תסמינים:  שיטיון, מיוקלונוס 
 קישורים ומאגרי מידע
 eMedicine:  article/1169688 
 DiseasesDB:  3166
 MeSH:  D007562
 OMIM:  123400
 סיווגים
 ICD-10:  A81.0, F02.1
 ICD-11:  8E02.0 
 
מחלת קרויצפלד-יעקב (או קרויצפלד-יאקוב; Creutzfeldt-Jakob Disease, ובקיצור: CJD, תעתיק מדויק: קרויצפלדט) היא מחלה ניוונית, נדירה וקטלנית של מערכת העצבים, הדומה למחלת הפרה המשוגעת. אנשים בטווח הגילים 70-40 נמצאים בסיכון הגבוה ביותר לחלות בה, אך לעיתים נדירות היא פוגעת גם באנשים צעירים יותר. הסיכוי להיפגע שווה אצל גברים ונשים כאחד. מחלת קרויצפלד-יעקב מופיעה ברחבי העולם אצל אדם אחד למיליון, אולם באוכלוסיות ייחודיות, כגון יהודים ממוצא לובי ותוניסאי, השכיחות גבוהה יותר, בשל תורשה גנטית.
מאפייני המחלה > ביטויי המחלה

ביטויי המחלה משתקפים בתחילה בשינויי התנהגות, שבתוך פחות משנה מלווים בשיטיון, בירידה מנטלית, בעוויתות, בקפיצות שרירים, בשיתוק ובאובדן הכרה. המחלה חשוכת מרפא, ועל פי רוב היא סופנית בתוך כשנה לכל היותר. קיים קשר בין המחלה לבין מבנה חלבוני הפריון.
מאפייני המחלה > הדבקה

העברות מאדם לאדם תוארו במספר מקרים:
הדבקה עקב תרומת דם נגועה
תחלואה של מספר רופאי שיניים
תחלואה של מנותחי מוח
תחלואה אצל טכנאי פתולוגיה
תחלואה של מושתלי קרנית
תחלואה אצל בני אדם שטופלו על ידי הורמון גדילה שנלקח מבלוטת יותרת המוח ממקור אנושי
תחלואה של חולי אפילפסיה שטופלו על ידי השתלת אלקטרודות כסף ששימשו קודם לכן לטיפול בחולי קרויצפלד-יעקב, אף שאלה חוטאו בפורמלדהיד ובאתנול
תיתכן תחלואה של מטופלים במוצרי דם כגון אימונוגלובולינים.
היסטוריה

המחלה התגלתה לראשונה בשנת 1920 על ידי שני רופאים גרמנים, הנס גרהרד קרויצפלדט ואלפונס יעקוב. מחלה זו דומה למחלת קורו, שגם היא מופיעה אצל האדם, ולמחלת סקראפי שפוגעת בצאן. כל שלוש המחלות מאופיינות על ידי סוגים שונים של אנצפלופתיה ספוגית של המוח. המחלה באה לידי ביטוי בחורים וחללים רבים ברקמת המוח, שמקנים לו מרקם ספוגי.
רמז ראשון למקור המחלה הגיע ממחלה דומה, מחלת קורו, שהייתה נפוצה בין שבטים מבודדים בגינאה החדשה שבאוקיינוס השקט. מחלת קורו נחקרה ונלמדה בשנות החמישים של המאה העשרים, ואפיין אותה במיוחד אחוז התחלואה הגבוה לאין שיעור אצל ילדים ונשים, יחסית לתחלואה אצל גברים, שאצלם היא כמעט לא הייתה קיימת. נתון ייחודי זה הוביל לעובדה ששבטים אלה אשר נהגו לאכול בשר אדם, נהגו לתת את המוח למאכל נשים ולילדים, מסיבות של מסורת ואמונה שאכילת מוח תיטיב עמם. הסתבר לחוקרים, תוך כדי השוואה למחלת סקראפי התוקפת את הצאן והקשר לאכילת המוח, שתאי העצב שבמוח ובחוט השדרה, הם המקור למחלה.
בתרומת דם בישראל קיומה של מחלה זו במשפחה הקרובה (עד קרבה שנייה) של התורם, או נאמר שבמשפחתו קיים סיכון למחלה זו, אינה מאפשרת להשתמש במנה לעירוי דם.
ראו גם

חוסר שינה תורשתי קטלני
הפרה המשוגעת
ספגת המוח
קניבליזם
מחלת קורו
מחלות הקשורות לחלבון הפריון
הערות שוליים

↑  מי יכול / לא יכול לתרום דם, באתר מגן דוד אדום. (נצפה ב-16 ביוני 2018)
| --- | --- |
בקרת זהויות :  NLI: 987007529248005171  BnF: cb12064993z (data)  GND: 4220958-4  LCCN: sh85069294  NDL: 00575235  NKC: ph137025 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לקונה קויל

| --- | --- |

שני הזמרים הראשיים בלהקה, כריסטינה סקאביה ואנדראה פרו
 מקום הקמה:  מילאנו 
 מוקד פעילות:  איטליה מילאנו, איטליה
 תקופת הפעילות:  מ-1994
 זרם:  מטאל, רוק אלטרנטיבי
 סוגה:  מטאל גותי, מטאל אלטרנטיבי, רוק אלטרנטיבי
 חברת תקליטים:  Century Media
 האתר הרשמי של הלהקה
 פרופיל ב-IMDb
 חברים
 כריסטינה סקביה אנדראה פרו דיאגו קוואלוטי מרקו קוטי זלאטי ריצ׳ארד מייז
 
לקונה קויל (Lacuna Coil) היא להקת מטאל גותי איטלקית. הלהקה נוסדה ב-1994, רבים משיריה עוסקים בגן עדן, גיהנום, מוות, כישופים וכדומה. בניגוד ללהקות מטאל גותי רבות הסולנית איננה זמרת סופרן אופראית.
היסטוריה

אנדריי ומרקו ייסדו את הלהקה בשם "Sleep of Right", אך עד מהרה שינו את שמה ל"Ethereal". לאחר שגילו כי שמם כבר תפוס על ידי להקה אחרת, שינו את שמם ל"לקונה קויל", שפירושו הוא ספירלה ריקה.
בשלב זה, הלהקה הייתה מורכבת מהזמרים אנדראה פרו וכריסטינה סקאביה והבסיסט/קלידן מארקו קוטי זלאטי. הלהקה הקליטה EP שנשא את שם הלהקה ושוחרר ב-1998, ויצאו לסיבוב הופעות משותף עם להקת Moonspell.
במהלך סיבוב ההופעות האירופאי השני שלהם, הוציאו לקונה קויל אלבום בכורה באורך מלא ("In A Reverie"), והוסיפו גיטריסט נוסף בשם מארקו ביאצי. את אלבום זה, פרסמה הלהקה, גם באמצעות סיבוב הופעות נוסף, בשם "Skyclad".
בשנת 2000, הוציאה הלהקה אלבום EP נוסף בשם "Half Life", ובשנת 2001 אלבום אולפן בשם "Unleashed Memories".
ב-2002, יצא אלבום נוסף ללהקה, בשם "Comalies", שזכה לשבחים רבים מפי מבקרי המוזיקה והמעריצים (בעיקר מתוך עולם המטאל). שנה לאחר מכן, הסינגל הראשון שיצא מהאלבום, "Heaven's A Lie", התחיל להיות מושמע ברדיו, והביא את הלהקה הישר אל המיינסטרים. הסינגל השני, "Swamped", הושמע גם הוא, ואף הופיע במשחקי וידאו שונים.
בשנת 2004, האלבום "Comalies", הוכרז כאלבום הנמכר ביותר בתולדות חברת התקליטים Century Media.
מיד לאחר מכן, לקחה ההופעה חלק במופע המטאל העולמי המצליח "Ozzfest".
אלבומם משנת 2006, "Karmacode", ממוקם במקום ה-28 ברשימת הבילבורד האמריקאי. הלהקה ניגנה בפסטיבלי ההבי מטאל הגדולים בעולם, ביניהם ואקן, Ozzfest ובלודסטוק. בנוסף ערכה סיבוב הופעות עם הלהקות מגאדת', דיסטרבד ו-Killswitch Engage.
אלבומם "Shallow Life" מ-2009 הגיע בצאתו למקום ה-16 ברשימת הבילבורד האמריקאי, אך בניגוד לאלבומים קודמים הוא בסגנון הארד רוק אלטרנטיבי ולא בסגנון מטאל גותי. באלבום זה, לפי חברי הלהקה, הם שמו דגש רב יותר על מילות השירים והמסר שהן מעבירות.
בשנת 2012 שחררה הלהקה אלבום סטודיו נוסף בשם "Dark Adrenaline". האלבום דורב במקום ה-50 במדרג הבילבורד.
הלהקה הופיעה בישראל בפעם הראשונה ב-21 במאי 2017 והביקורות על ההופעה היו משבחות. חברי הלהקה עצמם כתבו בדפי הפייסבוק והאינסטגרם שלהם שלא ציפו לכזו היענות וקהל אוהד כל כך בישראל ומבטיחים לחזור שנית.
חברי הלהקה > נוכחי

כריסטינה סקאביה Cristina Scabbia - זמרת קונטראלטו
אנדראה פרו Andrea Ferro - זמר טנור
דיאגו קוואלוטי Diego "Didi" Cavalotti - גיטרה חשמלית
מרקו קוטי זלאטי Marco Coti Zelati - גיטרה בס וקלידים
ריצ׳ארד מייז Richard Meiz -  תופים
חברי הלהקה > לשעבר

מרקו ביאצי Marco "Maus" Biazzi - גיטרה
כריסטיאנו מוצאטי Cristiano "Criz" Mozzati - תופים
רפאלה זאגאריה Raffaele Zagaria - גיטרה
קלאודיו לאו Claudio Leo - גיטרה
לאונרדו פורטי Leonardo Forti - תופים
כריסטיאנו מיליורה Cristiano "Pizza" Migliore - גיטרה חשמלית
אליצ'ה קיארלי Alice Chiarelli - קלידים במסע הופעות
דיסקוגרפיה > אלבומי סטודיו

| 0 | 1 | 2 |
| --- | --- | --- |
| שנה | שם | חברת תקליטים |
| 1999 | In a Reverie | Century Media |
| 2001 | Unleashed Memories | Century Media |
| 2002 | Comalies | Century Media |
| 2006 | Karmacode | Century Media |
| 2009 | Shallow Life | Century Media, EMI |
| 2012 | Dark Adrenaline |  |
| 2014 | Broken Crown Halo |  |
| 2016 | Delirium |  |
| 2019 | Black Anima |  |
| 2025 | Sleepless Empire |  |
דיסקוגרפיה > אלבומי EP

| 0 | 1 | 2 |
| --- | --- | --- |
| שנה | שם | חברת תקליטים |
| 1996 | Ethereal | Independent |
| 1998 | Lacuna Coil | Century Media |
| 2002 | Halflife | Century Media |